Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1957. évi IV. törvény szerint a közigazgatási szerv a határozatot név-, szám- vagy számítási hiba és más hasonló elírás
Paragraph Index: 340

(1) bek.] sérelmének gyanúja miatt vizsgálatot rendelt el. A XIII. Ker. Rendőrkapitányság elrendelte a nyomozást a megnevezett szomszédok ellen. A kapitányság munkatársa megállapította, hogy a lakás bejárati ajtaján kijavított sérülések nyomai láthatók. Beszélt azzal a szomszéddal, aki tanúja volt a feljelentett cselekménynek, és idézést hagyott a cselekménnyel gyanúsítható szomszédok postaládájában. Az idézésre nem jelent meg senki, a számítógépes nyilvántartás ellenőrzése nem vezetett eredményre, a kapitányságon nem készült jegyzőkönyv a helyszíni szemléről. A feljelentett személyek az ismételt keresés alkalmával sem nyitottak ajtót a csengetésre, ezért a nyomozást eredménytelenül megszüntették. A feljelentő a nyomozás megszüntetése ellen nem élt panasszal. Az iratok alapján megállapítható volt, hogy a rendőrség nem tett meg mindent a tényállás alapos és hiánytalan tisztázása érdekében. Tudomásul vették, hogy az elkövetéssel gyanúsítható személyek az idézésre nem jelentek meg, és nem éltek az idézéssel szembeni mulasztás esetére a Be. 113. §-ban írt, a tanúval, terhelttel szemben alkalmazható elővezetési lehetőséggel. A feljelentett személyek megtalálhatóságára utal, hogy a XIII. Ker. Polgármesteri Hivatal Igazgatási és Hatósági Osztálya, a panaszos felett lakóval szemben csendháborítás miatt folytatott szabálysértési eljárásban a szomszédokat minden nehézség nélkül megtalálta, és meghallgatta. A Be. 5. § (1) bek. szerint a büntetőeljárás egyik alapelve a tényállás alapos és hiánytalan tisztázása. A felületes és az eljárási szabályokat is sértő nyomozás sértette a panaszosnak a jogállamisághoz és a jogbiztonsághoz fűződő alkotmányos jogait, ezért az országgyűlési biztos általános helyettese ajánlotta a budapesti rendőrfőkapitánynak, hogy intézkedjék a Be. 1999/18/II. szám

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes